Uznesenie Krajského súdu Banská Bystrica sp. zn. 20Sd/101/2015 z 3. 8. 2015
Uznesenie Krajského súdu Banská Bystrica z 3. augusta 2015, sp. zn. 20Sd/101/2015, ECLI:SK:KSBB:2015:6015200432.1
Súd: Krajský súd Banská Bystrica
Spisová značka: 20Sd/101/2015
ECLI: ECLI:SK:KSBB:2015:6015200432.1
Dátum vydania: 3. 8. 2015
Forma: Uznesenie
Oblasť práva: Správne právo
Text rozhodnutia
Súd: Krajský súd Banská Bystrica Spisová značka: 20Sd/101/2015 Identifikačné číslo súdneho spisu: 6015200432 Dátum vydania rozhodnutia: 04. 08. 2015 Meno a priezvisko sudcu, VSÚ: JUDr. Jarmila Badíková ECLI: ECLI:SK:KSBB:2015:6015200432.1 Uznesenie Krajský súd v Banskej Bystrici v právnej veci navrhovateľa: P. D., nar. XX. F. XXXX, bytom XXX XX X. XXX, proti odporkyni: Sociálna poisťovňa, ústredie, ul. 29. augusta č. 8, 813 63 Bratislava, o preskúmaní rozhodnutia o invalidnom dôchodku takto r o z h o d o l : Konanie vo veci rozhodnutia odporkyne č. XXX XXX XXXX X zo dňa 20. februára 2015 z a s t a v u j e. Navrhovateľovi nepriznáva právo na náhradu trov konania. o d ô v o d n e n i e : Odporkyňa rozhodnutím č. XXX XXX XXXX X z 20.02.2015 podľa § 70 zákona č. 461/2003 Z. z. o sociálnom poistení navrhovateľovi odňala invalidný dôchodok od 08.04.2015, pretože má 30 % mieru poklesu schopnosti vykonávať zárobkovú činnosť. Navrhovateľ podal voči uvedenému rozhodnutiu v zákonom stanovenej lehote opravný prostriedok a žiadal o preskúmanie zdravotného stavu. Na základe opravného prostriedku bol zdravotný stav navrhovateľa opätovne prehodnotený posudkovým lekárom SP-ú v Banskej Bystrici posudku zo dňa 18.06.2015 so záverom, že navrhovateľ je naďalej invalidný podľa zákona č. 461/2003 Z. z. s 45 % mierou poklesu schopnosti vykonávať zárobkovú činnosť. Vzhľadom na uvedené odporkyňa rozhodnutím č. XXX XXX XXXX X zo dňa 25.06.2015 podľa § 112 ods. 4 zákona č. 461/2003 Z. z. zrušila svoje rozhodnutie zo dňa 20.02.2015 o odňatí invalidného dôchodku a v odôvodnení rozhodnutia uviedla, že naďalej pokračuje vo výplate invalidného dôchodku v sume 162,30 Eur mesačne. Podľa § 250l ods. 2 OSP pokiaľ v III. hlave OSP nie je ustanovené inak, použijú sa primerane ust. II. hlavy s výnimkou § 250a. Podľa § 250o OSP ak správny orgán, ktorého rozhodnutie súd preskúmava, vydá nové rozhodnutie, ktorým návrhu celkom vyhovie, súd uznesením konanie zastaví. Vzhľadom na to, že odporkyňa v danom prípade novým rozhodnutím celkom vyhovela opravnému prostriedku súd v súlade s citovanými ustanoveniami konanie zastavil. Súd o náhrade trov konania rozhodol podľa § 250l ods. 2 v spojitosti s § 250k ods. 1 OSP, navrhovateľka bola v konaní úspešná, ale náhradu trov konania si neuplatnila a preto jej súd náhradu trov konania nepriznal. Poučenie: Proti tomuto rozhodnutiu je prípustné odvolanie do 15 dní odo dňa jeho doručenia, písomne v dvoch vyhotoveniach prostredníctvom konajúceho súdu na NS SR. Odvolanie je možné podať len z dôvodov uvedených v ustanovenia § 205 ods. 2 OSP. V odvolaní sa má popri všeobecných náležitostiach / § 42 ods. 3 OSP/ uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

